Ongelukkig mag die weer ons pootjie of die lang toue mag jou moedeloos maak. Normaalweg is daar genoeg tyd om ook die toring van binne en die omgewing van bo te bewonder. Begroot Euro 10 vir vervoer binne die stad.
Saterdag 22 Jun- Lusern:Ons besoek aan Lucerne is daarop gemik om die geleentheid te kry om die pragtig Alpe en die mere tussen die Alpe te sien en te geniet. In Switserland gaan dit beslis nie in die eerste plek oor inkopies of geskiedenis nie. Dit gaan daaroor om die mooiste deel van die skepping te beleef. As die weer mooi is, is die hemel diep blou, die mere en die sneeu help alles om ’n volmaakte prentjie te vorm.
Vanoggend besoek ons berg Pilatus (opsioneel). As jy besluit om hierdie ekskursie deur te maak gaan jy met ’n boot op die mooiste meer vaar, voordat jy met ’n rat trein die bergspitse gaan besoek. Van daar gaan jy eers met ’n reuse kabelkar berg af en dan vir die laaste paar kilometer met ’n klein kabelkar of ski-lift. Vanmiddag is jy vry om ‘n bietjie uit te vind of Switserland se sjokolade regtig so lekker is soos almal sê.
Sondag 23 Jun - Lusern:Vandag besoek ons die St. Gothard Pass. Jy kry die geleentheid om Switserse koue te ervaar en een van die mooiste bergpasse ter wêreld te besoek. Die kort reis daarheen, die pragtige berge, mere en sneeu maak dit ’n wonderlik uitstappie. Ons sal namiddag vroeg in Lucerne wees sodat jy besienswaardighede soos die Leeu-monument kan besoek.
Ons bly vir vier nagte baie naby die strand in 'n kampterrein met swembaddens, en sport aktiwiteite naby die see. Julle gaan vry wees om jou eie dag te beplan en te kom en te gaan soos wat jy wil, met baie min beperking.
Die strande is die speelplek van die wêreld se rykstes en ons gaan net lekker ontspan op die strande of jy kan die talle besienswaardighede op jou eie verken. Ons gee vir jou ’n boekie om jou daarmee te help.
Vrydag 28 Jun – Sondag 30 Jun Le Spezia tot Venesië: Ons ry vroeg die oggend van Le Spezia af en besoek Floraans.
Sondag 30 Jun tot Woensdag 3 Jul Venesië tot Rome: Ons reis tot in die antieke stad Rome waar ons vir drie nagte vertoef. Rome is ‘n groot stad met baie besienswaardighede. Ons doen ‘n stadstoer. Die res van die tyd is jy vry om al die antieke wonders en ander opwindende plekke te besoek.
Rome is 'n onoortreflike stad met besienswaardighede en kuns wat oor baie eeue daar gevestig is. Nie teenstaande is dit ons verblyfplek wat die hoogste punte deur die meeste jongmense gegee word.
Daar is 'n swembad en kuiergat wat deeglik benut word. Op hierdie toer gaan jy baie vryheid hê en dit is veral in plekke soos Rome waar jy dit sal beleef. Dit is nietemin baie noodsaaklik dat jy ook sal verstaan dat daar perke is. Daardie perke word in die aansoekvorm skriftelik uiteengesit en ons sal beslis nie toelaat dat dit oorskry word nie. Dit is ongelukkig so dat die kuierplek in Rome ook tot botsings met die toerleiers kan lei.
Donderdag 4 Jul Sorento - Capri: Die bootvaart na Capri is opsioneel, maar sodra jy daar kom is daar 'n groot verskeidenheid aktiwiteite waaraan jy kan deelneem. Jy kan die eiland te voet, met 'n Poegie of per Taxi verken. Julle kan 'n boot huur en om die eiland vaar. Dit sal jou die geleentheid bied om heerlik te swem en te duik in die warm water van die Mediterreense see. Die blou grotte van Capri is wêreld bekend en 'n besoek aan die grotte is altyd 'n belewenis.